एस के दास जो रामजस कॉलेज के छात्र थे 1965 से 1967 तक. वो बाद में IAS अफसर बने, भारत सरकार के सेक्रेटरी के पद से रिटायर हुए. उन्होंने बताया कि प्रोफ़ेसर बी एन कौल रामजस में हॉस्टल के वार्डन थे. बड़े स्ट्रिक्ट थे. शाम को हॉस्टल आ धमकते थे. इस से परेशान हो कर सभी हॉस्टल के लड़कों ने सोचा जाकर मिसेज कौल से बात की जाए. वो पहुंचे बात करने. मिसेज कौल ने बड़े प्यार से वाट की, कहा ‘मेरे पति हॉस्टल चले जाएं तो यहां आ जाया करो. कॉलेज के स्टूडेंट्स थे, सच में हर दूसरी शाम आने जाने लगे. मिसेज कौल उन्हें बड़े प्यार से मिठाई –ठंडाई वगैरह दिया करती थीं. इन लड़कों में शामिल थे एस के दास, अशोक सैकिया, बी पी मिश्रा, और एम एल त्रिपाठी.